РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л  №  40
от заседание на Комисия ”Публична комуникация” на ВСС,
проведено на 04.11.2014г.

Днес, 04.11.2014г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 

     ПРЕДСЕДАТЕЛ:	Магдалена Лазарова
     ЧЛЕНОВЕ:	Каролина Неделчева 
Соня Найденова 
				Даниела Костова  
				Калин Калпакчиев

На заседанието присъстват Зорница Златева – Ненкова – старши експерт „Връзки с обществеността” и Милена Петрова – ръководител сектор „Протокол”, на осн. чл.68, ал.1, т. 3 от КТ в дирекция „Публична комуникация и протокол”

1. Среща на Комисия „Публична комуникация” с г-жа Ваня Кастрева, заместник-министър на образованието и науката и г-н Коста Костов, главен експерт в дирекция „Образователни програми и образователно съдържание”, в  изпълнение на решение по Протокол № 39/28.10.2014г, т.3.2 на КПК. 
На срещата бяха обсъдени въпроси, възникнали в хода на провеждането на Пилотната образователна програма „Съдебната власт – информиран избор и гражданско доверие. Отворени съдилища и прокуратури” и поставени от окръжните съдилища и окръжните прокуратури, участващи в нея. В резултат на обсъждането Комисия „Публична комуникация” и представителите на Министерство на образованието и науката взеха следните

Р Е Ш Е Н И Я:

1.1. Министерство на образованието и науката да възложи на Регионалните инспекторати по образованието да определят лица за контакт, които да координират изпълнението на Пилотната програма „Съдебната власт-информиран избор и гражданско доверие. Отворени съдилища и прокуратури”. Списъкът с координаторите да бъде предоставен на Комисия „Публична комуникация”, а чрез нея на органите на съдебната власт, участващи в Програмата.

1.2. По преценка на координаторите да бъде осигурена възможност за посещение на учениците и провеждане на лекция в съдебна зала на съответния окръжен съд, присъствие на съдебно заседание, организиране и провеждане на симулативен процес в края на лекционния курс.

1.3. Следващата среща между КПК и представители на МОН да се проведе през месец декември 2014 г., за отчитане на напредъка по Пилотната програма и отстраняване на евентуални организационни проблеми.

1.4. В края на Пилотната образователна програма да бъдат проведени независими анкети сред участниците в Програмата, резултатите от които да бъдат разменени между двете институции.

ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”: /П/

			             МАГДАЛЕНА ЛАЗАРОВА